Josh Thomas

Joshua Michael Thomas (Blackwater, 1987ko maiatzaren 26a) australiar umorista, aktore eta gidoilaria da.

 Bizitza 
Rebecca eta Mike Thomasen semea, Blackwater herrian jaio zen. 

2005ean, Melbourneko Nazioarteko Komedia Jaialdiaren RAW Comedy saria irabazi zuen. Hurrengo urtean, The Comedy Zonen parte hartzeko hautatu zuten. 2007an, Thomasen ikuskizuna, Please Like Me, Melbourneko Nazioarteko Komedia Jaialdian estreinatu zen, non Melbourneko Aireportuko saria eman zioten. Edinburgoko eta Montrealgo komedia jaialdietan ere parte hartu zuen.

2009an, Thomas Generation Y taldeko kapitain bihurtu zen Bout Your Generation telebista saioan.

2013ko otsailean, Thomasek idatzitako Please Like Me telesaila estreinatu zen ABC2 katean. Izen bereko ikuskizunetan oinarritzen da eta Thomasek protagonista antzeztu zuen.

2018an, Everything's Gonna Be Okay telesailaren ideia sortu zuen. 2020ko urtarrilaren 16an estreinatu zen Freeform katean.

Homosexual irekia da. 28 urte zituela, arreta-defizitaren eta hiperaktibitatearen nahasmendua diagnostikatu zioten. 2021ean, autista dela agerian utzi zuen.

 Lanak 
+UrteakIzenburuaPertsonaia2013-2016Please Like MeJosh2020-2021Everything's Gonna Be OkayNicholas Moss

 Erreferentziak 

 Kanpo estekak 

Kategoria:Queenslandarrak
Kategoria:Australiako aktoreak
Kategoria:XXI. mendeko aktoreak
Kategoria:Aktore autistak
Kategoria:LGBT aktoreak
Kategoria:Australiako idazleak
Kategoria:Telebistako gidoilariak
Kategoria:XXI. mendeko idazleak
Kategoria:Ingelesezko idazleak
Kategoria:Idazle autistak
Kategoria:LGBT idazleak
Kategoria:Australiako umoristak
Kategoria:Gizon homosexualak
Kategoria:Arreta-defizitaren eta hiperaktibitatearen nahasmendua duten pertsonak